**NÁRODNÁ RADA SLOVENSKEJ REPUBLIKY**

IX. volebné obdobie

Návrh

**ZÁKON**

z ...... 2025,

**ktorým sa mení zákon č. 83/1990 Zb. o združovaní občanov v znení neskorších predpisov a ktorým sa menia niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 83/1990 Zb. o združovaní občanov v znení zákona č. v znení zákona č. 300/1990 Zb., zákona č. 513/1991 Zb., zákona Národnej rady Slovenskej republiky č. 62/1993 Z. z., zákona č. 274/2009 Z. z., zákona č. 91/2016 Z. z., zákona č. 125/2016 Z. z., zákona č. 346/2018 Z. z., zákona č. 390/2019 Z. z. a nálezu Ústavného súdu Slovenskej republiky č. 130/2024 Z. z. sa mení a dopĺňa takto:

1. V § 7 ods. 1 sa slová „Ministerstvu vnútra Slovenskej republiky (ďalej len „ministerstvo“)“ nahrádzajú slovami „okresnému úradu v sídle kraja príslušnému podľa sídla združenia (ďalej len „registrový úrad“)“.
2. V § 8 ods. 2 tretej vete, § 11 ods. 2 tretej vete a § 12 ods. 3 tretej vete sa slová „nemožno podať rozklad“ nahrádzajú slovami „sa nemožno odvolať“.
3. Za § 20a sa vkladá § 20b, ktorý vrátane nadpisu znie:

**„§20b**

**Prechodné ustanovenie k úprave účinnej od 1. septembra 2025**

Konania začaté pred 1. septembrom 2025 sa dokončia podľa tohto zákona v znení účinnom do 31. augusta 2025.“

1. Slovo „ministerstvo“ vo všetkých tvaroch sa v celom texte zákona okrem § 19, § 20 a § 20a nahrádzajú slovami „registrový úrad“ v príslušnom tvare.

**Čl. II**

Zákon č. 162/2015 Z. z. Správny súdny poriadok v znení zákona č. 88/2017 Z. z., zákona č. 344/2018 Z. z., zákona č. 413/2019 Z. z., zákona č. 423/2020 Z. z., zákona č. 187/2021 Z. z., zákona č. 512/2021 Z. z., zákona č. 150/2022 Z. z., zákona č. 151/2022 Z. z., zákona č. 375/2022 Z. z., zákona č. 398/2022 Z. z., zákona č. 239/2023 Z. z., zákona č. 40/2024 Z. z. a zákona č. 289/2024 Z. z. sa mení takto:

V § 394 sa slová „ministerstvo vnútra“ nahrádzajú slovami „okresný úrad v sídle kraja, ktorý rozhodol o odmietnutí registrácie združenia alebo o rozpustení združenia podľa osobitného predpisu“.

**Čl. III**

Zákon č. 346/2018 Z. z. o registri mimovládnych neziskových organizácií a o zmene a doplnení niektorých zákonov v znení zákona č. 390/2019 Z. z., zákona č. 364/2020 Z. z. a zákona č. 268/2023 Z. z. sa mení takto:

V § 5 ods. 4 tretej vete sa slová „ministerstvo vnútra“ nahrádzajú slovami „registrový úrad“.

**Čl. IV**

Tento zákon nadobúda účinnosť 1. septembra 2025.